**ОСНОВНО УЧИЛИЩЕ „НИКОЛА ВАПЦАРОВ“**

**4830, с. Барутин, ул. Бартина № 1, тел. +359 893 05 91 95**

***e-mail: oubarutin@abv.bg***

 **УТВЪРЖДАВАМ**

 **ЕМИЛ БОБОЛЕВ**

**ДИРЕКТОР**

**ПРОГРАМА ЗА ПРЕВЕНЦИЯ НА РАННОТО НАПУСКАНЕ НА УЧИЛИЩЕ**

**Учебна 2022/2023 година**

Програмата е създаден на основание чл. 263, ал. 1, т. 8 от Закона за предучилищното и училищното образование и е приета на заседание на Педагогическия съвет с Решение № 4 от Протокол № 4 от 30.08.2022 г. и е утвърдена със заповед № 193 / 30.08.2022 г. на директора на ОУ „Никола Вапцаров“ с.Барутин

**Въведение**

Настоящата програма е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието и социално-икономическото развитие.

Водещи стратегически документи при изготвяне на училищната програма на ОУ „Никола Вапцаров“ с.Барутин за превенция на ранното напускане на образователната система**:**

**Стратегия за намаляване дела на преждевременно напусналите образователната система (2013 – 2020)**

**План за 2020 – 2022 г. за изпълнение на стратегията за намаляване дела на преждевременно напусналите образователната система (2013 – 2020)**

**Стратегия за образователна интеграция на деца и ученици от етническите малцинства (2015 – 2020)**

**План за действие по изпълнение на националната стратегия за образователна интеграция на деца и ученици от етническите малцинства (2020 – 2022)**

**Национална стратегия за учене през целия живот за периода 2021 – 2027 година**

**Рамкова програма за интегриране на ромите в българското общество за периода 2015 – 2022 година**

**Национална стратегия на Република България за интегриране на ромите (2014– 2020)**

**Конвенция за борба срещу дискриминацията в областта на образованието**

**Закон за предучилищното и училищно образование**

**Закон за младежта**

**Национална стратегия за намаляване на бедността и насърчаване на социалното включване до 2020 година**

В Стратегията за намаляване дела на преждевременно напусналите образователната система (2015 – 2022), преждевременното напускане на училище е дефинирано като сложно явление, което оказва сериозно влияние върху индивидуалните съдби на пряко засегнатите и благосъстоянието на техните семейства, върху възможностите за развитие на техните общности и върху цялостното социално-икономическо развитие на една страна в средносрочен и дългосрочен план. Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионалното развитие на децата и младите хора в България. Необходими са широкообхватни мерки, насочени към осигуряване на: успешен преход между различните степени на образование, гъвкави и успешни възможности за преждевременно напусналите да продължат обучението си в системата на училищното образование с цел придобиване на ключови компетентности, разнообразни форми на обучение, признаване и валидиране на резултати от неформално обучение и информално учене, добра координация между институциите от няколко различни сектора на всяко ниво на управление – национално, регионално, местно и училищно. Един от факторите за преждевременно напускане на образователната система наложи въвеждането на единен Механизъм за противодействие на училищния тормоз, който има за цел да подпомогне училищата в усилия им за справяне с това явление.

**Рискове:**

Преждевременното напускане на училище води още до нарастване на рисковете от социално изключване, застрашава сигурността и стабилността на обществото и е предпоставка за влошаване на качеството на живот на сегашното и на следващите поколения. Здравният статус и достъпът до ресурси и услуги, които могат да осигурят по- добър стандарт и продължителност на живота в добро здраве и благосъстояние, са в пряка зависимост от получената по-висока степен на образование. Посочените последствия са показателни за мащаба и степента на негативното влияние на преждевременното напускане на училище върху индивидуалните съдби на пряко засегнатите и благосъстоянието на техните семейства, върху възможностите за развитие на техните общности и върху цялостното социално-икономическо развитие на страната в средносрочен и дългосрочен план, поради което данните за дела на преждевременно напусналите образователната система в България не трябва да успокояват, а да насърчават изпълнението на всеобхватна и интегрирана политика за превенция на явлението, както и за неговото преодоляване там, където съществува.

**При изготвянето на програмата се отчитат:**

1. Ролята на цялата система от участници и взаимоотношенията помежду им, като се признава ролята на всяка от заинтересованите страни.

2. Сътрудничество в образователните институции за насърчаване на позитивната училищна култура, работата в екип в рамките на училищната общност.

3. Координираните мерки на всички нива.

4. Проследяване на напредъка на ниво училище.

**Настоящата Програма конкретизира изброените стратегическите и нормативни документи в три основни направления:**

1. Превенция на преждевременното напускане на училище в ОУ „Никола Вапцаров“ с.Барутин чрез:

1.1. Анализ на причините, водещи до отпадане от училище и напускане на образователната система.

1.2. Идентифициране на рисковите фактори за преждевременното напускане на училище с оглед ограничаване на последиците от тях.

1.3. Плануване на политики и мерки за преодоляване на рисковите фактори от отпадане.

2. Интервенция срещу преждевременното напускане на училище чрез:

2.1. Повишаване участието и ангажираността на родителите.

2.2. Утвърждаване на индивидуалното и групово наставничество.

2.3. Кариерно ориентиране и консултиране.

3. Политики за компенсиране на ефекта от преждевременното напускане на училище:

3.1. Създаване на подходящи условия за реинтегриране в образователната система на преждевременно напусналите я.

3.2. Завръщане на преждевременно напусналите училище към формалната система на образование и обучение чрез използването на задочна форми на обучение.

3.3. Участие на преждевременно напусналите училище в курсове за ограмотяване, допринасящи за социална интеграция и включване в пазара на труда.

3.4. Създаване на възможности за самостоятелно учене с цел признаване на резултати.

3.5. Кариерното ориентиране и консултиране съдействат за информиран избор на образователен и професионален път от семейството и детето, засилват мотивацията за оставане в училище и придобиване на образователна степен.

3.6. Обучението по предприемачество.

**Причини за отпадане от училище:**

Причините за преждевременното напускане на училище могат да бъдат класифицирани в няколко основни категории.

**1. Социално – икономически причини:**

1.1. Лошото качество на живот на определени социални слоеве.

1.2. Ниските доходи – невъзможност за покриване на разходите (учебници, тетрадки, дрехи, храна).

1.3. Поради задължение да гледа по-малкия си брат и/или сестра.

1.4. Използване на детето, непосещаващо училище, като трудов ресурс – подпомага формирането на семейния бюджет или участие в домакинската работа.

**2. Образователни причини:**

2.1. Затруднения при усвояване на учебния материал.

2.2. Слаб интерес към образователния процес и произтичащото от него нежелание да се посещава училище.

2.3. Наличие на конфликтни отношения със съученици и/или учители.

**3. Етнокултурни причини:**

3.1. В семейството – по-ниска ценност на образованието.

**4. Психологически причини:**

4.1. Чувство за неуспех.

4.2. Отчуждение от натрупания училищен опит, неувереност в себе си.

**5. Институционални причини:**

5.1. Недостатъчно координиран подход между различните служби и специалисти на национално, регионално, местно и училищно равнище за справяне с преждевременното напускане на училище.

5.2. Недостатъчно ефективен контрол върху управлението и функционирането на политиките за обхващане, задържане и реинтегриране на децата и учениците в образователната система.

5.3. Положителната промяна на състоянието изисква прилагането на комплексни мерки и добра координация между институциите от няколко различни сектора на всяко ниво на управление – национално, регионално, местно и училищно. Основната част от отговорностите за прилагането на националната политика по отношение на задължителното образование е съсредоточена в Министерството на образованието и науката, което е естествен координационен център на междусекторните действия за намаляване на преждевременното напускане на училище.

**6. Причини, свързани със здравния статус:**

В контекста на политиките за развитие на приобщаващото образование продължава тенденцията за интегриране на децата със специални образователни потребности в общообразователните училища. Рисковете за преждевременното напускане на училище са свързани с недостатъчна подготовка на училището за приобщаване на тези деца. Тук се включват и всички фактори на материалната база, образователната среда, човешките и финансовите ресурси, които не отговарят на изискванията за прилагане на принципите на приобщаващото образование.

ОУ „Никола Вапцаров“ с.Барутин е едно от училищата в България, в което няма отпаднали ученици. Ежегодният статистически задълбочен анализ на превантивните дейностите, които съпътстват целогодишната работа на училищния екип показва, че това се дължи най-вече на последователната политика на образователната институция в посока реализиране на дейности, залегнали в Стратегията й за развитие, подчинени на принципите за:

**- Всеобхватност на дейностите** – осъществяване на дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.

**- Обратна връзка** с институции, родители, класни ръководители, ученици и учители.

**- Приемственост** – чрез съхраняване на традициите и недопускане да се забравят добри практики от на училището, равнопоставеност на всички приоритети в развитието на образователната институция.

**- Идентифициране на рисковите фактори** – доклад анализи на класни ръководители**.**

Политиките и мерките, които ОУ „Никола Вапцаров“ с.Барутин предприема за преодоляване на причините за отпадане са подчинени на националните, областни и общински стратегически мерки като се отчита спецификата на образователната институция и нуждите от подкрепа на всяко дете.

**Политики и мерки в ОУ „Никола Вапцаров“ с.Барутин, произтичащи от:**

**Семейни и социални причини:**

1. Възможно е нежелание на родителите детето да ходи на училище поради страх от социална изолация, по-ниска самооценка.

*Мерки*:Силна мотивация чрез редица дейности за приобщаване на учениците със специални образователни потребности, както и изоставени от семейства, заминали в чужбина.

2. Трудова миграция на родителите. Напускане на единия или и двамата родители на страната поради невъзможност за издръжка на семейството и търсене на работа в чужбина. Оставяне на детето на грижите на баби и дядовци, които нямат същия авторитет и изпадат в безсилие за справяне с трудната социална обстановка и новите модели на поведение на децата.

*Мерки:* Ежеседмични контакти, а при нужда и ежедневни с настойниците на тези ученици, търсене на съдействие от отдел „Закрила на детето“, при необходимост и прояви на противообществени прояви – Детска педагогическа стая.

3. Недостатъчна образованост на родителите и липса или занижен контрол върху цялостното развитие на детето. Изразява се в неконтролиране на часовете за прибиране от училище, непознаване на контактите и приятелския кръг на детето, непроверяване на изученото през деня, както и подготовката на детето за следващия ден – домашни работи, изпълнение на други поставени от учителя задачи.

*Мерки:* Мотивиране и приобщаване на тези деца за посещаване целодневната форма на организация в училище. Търсене на непрекъснати разширени срещи с тези родители с ръководство, класни ръководители и мотивиране и приобщаване към училищната общност.

4. Чести конфликти между агресивни родители – побой, домашно насилие, развод, посегателство от страна на нови партньори на един от двамата родители.

 *Мерки:* В най-честите случаи училището се превръща в единствено защитено място за ученика и класният ръководител поема грижите за детето в образователната институция.

**Други по-важни мерки и дейности, залегнали в плана за достигане на стратегическите цели, свързани с превенцията от отпадане са:**

1. Управление на информацията за преждевременно напусналите училище. Изготвяне на база данни от класните ръководители, в чиито класове има ученици от рискови групи (съобразно различните причини от отпадане).

2. Координиране действията на класните ръководители с тези на педагогическия съветник и училищното ръководство.

3. Квалификация на педагогическите специалисти в посока управление на конфликти, справяне с агресията и насилието и превръщането му в педагогически консултант.

3.1. Провеждане на обучителен семинар на педагогическите специалисти за последиците агресия и насилие в училище.

3.2. Провеждане на обучения за агресията и насилието и начините за разрешаване на конфликти.

4. Увеличаване на разнообразието и ефективността на механизмите и стимулите за включване в образование и обучение.

4.1. Създаване на условия за включване на ученика в група за повишаване на социалните умения за общуване и решаване на конфликти.

4.2. Насочване на ученика към занимания, съобразени с неговите потребности.

4.3. Индивидуална подкрепа за ученика от личност, която той уважава (наставничество).

4.4. Участие на ученика в дейности в полза на паралелката или училището.

5. Изграждане на широко публично доверие и подкрепа за политиките за превенция и намаляване на преждевременното напускане на училище.

6. Повишаване качеството и ефективността на въздействие върху подрастващите чрез създаване на специфична образователна и възпитателна интерактивна среда

7. Поставяне на ученика в активна позиция по отношения на усвояването на нови знания и практическа приложимост на преподавания материал.

8. Превръщането на училището в приятно и желано място за учениците чрез използване на иновативни педагогични методи и форми за преподаване и научаване на учебни знания и места за извънучебни занимания.

9. Извършване на ефективна диференцирана работа с учениците с обучителни трудности.

10. Изработване на индивидуален тематичен план и календарен график за преодоляване на изоставането.

11. Провеждане от педагогическия съветник на анкета с тези ученици за установяване на проблема.

12. Подготовка на  учениците за продължаване на образованието – професионално ориентиране на учениците завършващи основно образование, съобразно техните интереси и възможности.

12.1. Организиране на среща на учениците от VII клас с експерти от регионалната служба по заетостта.

12.2. Осигуряване на професионално консултиране и ориентиране чрез привличане на ЦПО.

14. Изграждане на съдържателен и многообразен образователно – възпитателен процес. Осъществяване оптимално ниво на вътрешна мотивация у учениците чрез целенасочена образователно – възпитателна работа, свързана с училищни и извънучилищни мероприятия и дейности.

14.1. Извънкласни дейности за превенция на поведението при деца с риск от отпадане.

14.2. Провеждане на дискусии с ученици по предложените от тях теми, засягащи актуален проблем.

14.3. Възлагане на отговорни индивидуални задачи на учениците, за да се почувстват значими в собствените си очи и в очите на околните, за да се мотивират и успяват.

15. Гражданско образование и работа с родителската общност.

15.1. Приобщаването им към общочовешките ценности и подготовката им за пълноценен живот в съвременните обществено-икономически условия.

15.2. Утвърждаване на превантивна възпитателна работа в училище с акцент всеки свободен учител да отговаря за отстранените от час ученици.

16. Здравно образование и възпитание – лекции, беседи, семинари свързани с обучението на учениците по:

16.1. Наркомания, алкохол, тютюнопушене.

17.. Участие при планиране дейността на часа на класа.

17.1. Лекции в час на класа „Деца помагат на деца“.

17.2. Създаване съвместно с класния ръководител условия за личностна изява на всеки ученик.

17.3. Организиране на творчески и спортни дейности с общ интерес.

18. Спазване на Координационния механизъм за деца в риск.

18.1. Включване на местните власти и социалните партньори като равноправни участници в такъв координационен механизъм.

18.2. Формиране на екипи за разработване на дейностите по превенция от отпадане и залагането им в комплексната планираща и отчетна документация.

**Емил Боболев**

**Директор**

**на ОУ „Никола Вапцаров“**

**с.Барутин**